kardosdrur/scandi-wiki huggingface dataset:
Veterinærapoteket, Københavns Universitet

Veterinærapoteket (i daglig tale også blot Apoteket) var et af de to sygehusapoteker i Region Hovedstaden og var ejet af Københavns Universitet. Veterinærapotekets officielle navne var Veterinærapoteket, Københavns Universitet eller Institut for Veterinær Patobiologi, Apoteket. Apoteket blev nedlagt pr. 1. maj 2011 som følge af en intern besparelse uden dialog med hverken de privatpraktiserende dyrlæger, Den Danske Dyrlægeforening og de forskere der var hovedbrugerne af apotekets ydelser.

Apoteket, som havde status af sygehusapotek, var en sygehusafdeling beliggende på Det Biovidenskabelige Fakultet ved Københavns Universitet på Frederiksberg. Veterinærapoteket hørte under fakultetets Institut for Veterinær Patobiologi.

Veterinærapoteket blev oprettet i 1811. Indtil Den Kgl. Veterinær- og Landbohøjskoles fusion med Københavns Universitet den 1. januar 2007 var Veterinærapotekets officielle navn Den Kgl. Veterinær- og Landbohøjskoles Apotek – i daglig tale blot Landbohøjskolens Apotek (i forkortet form: KVL-Apoteket).

Apoteket havde til opgave at fremstille, indkøbe, levere og rådgive om veterinærmedicin til Det Biovidenskabelige Fakultets to dyrehospitaler (Hospital for Mindre Husdyr og Universitetshospitalet for Store Husdyr), privatpraktiserende dyrlæger samt forskere i og udenfor universitetet.

Veterinærapoteket beskæftigede sig også med veterinær lægemiddelforskning og deltog i undervisningen og uddannelsen af dyrlægestuderende samt veterinærsygepleje-, veterinærsygehjælper- og dyrepasserelever.

Derudover producerede og leverede sygehusapoteket magistrelle veterinære lægemidler til flere fakulteter ved Københavns Universitet samt til Danmarks Tekniske Universitet, Fødevaredirektoratet, Statens Serum Institut, Veterinærinstituttet, Zoologisk Have og privatpraktiserende dyrlæger.

Veterinærapoteket beskæftigede foruden sygehusapotekeren i alt 13 medarbejdere, som var farmakonomer, farmaceuter, apoteksmedhjælpere, defektricer, apoteksportører og servicemedarbejdere.

Eksterne kilder, links og henvisninger 
 Veterinærapotekets hjemmeside 
 Sundhedsministeriets bekendtgørelse om leveranceområde for lægemidler fra Den Kgl. Veterinær- og Landbohøjskoles apotek, 2001
 Forretningsbeskrivelse for Veterinærapoteket, Københavns Universitet
 Veterinærapotekets varebestillingssystem 

Dyrehospitaler
Apoteket, Københavns Universitet
Hospitaler i Region Hovedstaden
Sygehusapoteker i Danmark
Københavns Universitet
TAP (personale)

TAP er en forkortelse for Teknisk-administrativt Personale og bruges som en fællesbetegnelse for administration (sekretærer osv.), pedeller, køkkenpersonale og rengøringspersonale. Denne fællesbetegnelse er ofte brugt på skoler og universiteter.

Erhvervsliv
Microsoft Windows Server 2008 R2

Windows Server 2008 R2 er et server operativsystem produceret af Microsoft, der blev udgivet den 22. oktober 2009. Ifølge Windows Server Teamets blog, vil den blive sat på markedet for hjemmebrugere den 14. september 2009. Systemet bygger på Windows NT 6.1, den samme kerne der er basis for Windows 7. Det er det første serversystem der udelukkende er udgivet som 64-bit.

Det originale kodenavn for systemet, var Windows Server 7. Men i august 2008 annoncerede Microsoft dog at Windows Server 7 officielt ville blive udgivet som en "mindre udgivelse", under navnet Windows Server 2008 R2,.

Referencer 

Server 2008 R2

es:Windows Server 2008#Windows Server 2008 R2
ms:Windows Server 2008#Windows Server 2008 R2
sv:Windows Server 2008#Windows Server 2008 R2
Tap

Tap eller TAP har flere betydninger:
 TAP (personale) – forkortelse for Teknisk-administrativt Personale
 Tap (synet) – sanseceller i øjets nethinde
 TAP Portugal – Portugals nationale flyselskab
 Toppen af Poppen – Dansk tv-program på TV 2
 Sinketap
Landkreis Havelland

Landkreis Havelland er en landkreis i den vestlige del af den  tyske delstat   Brandenburg. Administrationsby er Rathenow.

Geografi 
Landkreis Haveland den største del af landskabet Havelland der afgrænses af floderne Havel og Rhin, med Rhinkanalen.

Nabokreise er i nord Landkreis Ostprignitz-Ruppin og mod nordøst Landkreis Oberhavel. Mod øst grænser den til Bezirk Spandau i Berlin. Mod sydøst grænser landkreisen til den kreisfrie delstatshovedstad Potsdam, mod syd til Landkreis Potsdam-Mittelmark og den kreisfrie by Brandenburg an der Havel. Mod vest grænser den  til   landkreisene Stendal og Jerichower Land i Sachsen-Anhalt.

Byer og kommuner
Efter kommunalreformen i 2003 omfatter Landkreis Havelland 26 kommuner, herunder 7 byer.Kreisen havde   indbyggere pr.

Weblinks 

 Geschichtslandschaft Havelland
Maltas flag

Maltas flag er todelt, hvidt og rødt. I øvre venstre hjørne er et George kors med et rødt omrids. Flaget er et heraldisk flag da farverne hvid og rød er Maltas våbenskjold. Farverne og våbenet går langt tilbage i historien, dog ved man ikke præcist hvor langt tilbage. Det er dog muligt at føre farverne tilbage til normannergreven Roger af Sicilien som skal have haft et skjold delt i hvidt og rødt da han erobrede Malta i 1090. Farverne rød og hvid er også nært tilknyttet Malta gennem Johanniterordenens historie.

St. Georgskorset (George Cross) er en britisk udmærkelse. Hele Maltas befolkning blev i april 1942 givet denne æresbevisningen for deres eksemplariske mod under anden verdenskrig. Maltas flag er unikt ved at det er det eneste nationalflag som har en orden fra et andet land (i dette tilfælde, Storbritannien).

St. Georgskorset har været en del af flaget siden 1943. Oprindelig var det sat på en blå baggrund på både nationalvåbenet og flaget. Dette blev ændret da Malta fik selvstændighed 21. september 1964 og ordenstegnet har siden da stået direkte mod flagdugen kun afgrænset af en smal rød stribe.

Malta fører et koffardiflag som er helt anderledes end nationalflaget. Koffardiflaget består af et rødt felt, helt omgivet af hvide kanter, og på dette et hvidt malteserkors. Orlogsflaget kombinerer elementer fra nationalflaget og koffardiflaget. Det består af Georgskorset i midten af et hvidt felt indrammet af rødt og har fire malteserkors i hvert af hjørnerne.

Præsidentflag 
Maltas præsident førte de første år landet var en republik ikke noget flag. Dette blev dog ændret i 1988 da et præsidentflag blev lavet ved at lægge rigsvåbenet i midten af en blå flagdug hvor fire små malteserkors var placeret i hvert af hjørnerne. Flaget blev indført 13. december 1988.

Kongelige flag 
Dronningens personlige flag for Malta blev indført 31. oktober 1967 før Elizabeth IIs besøg i landet november samme år. Det bestod af nationalflaget med dronning Elizabeth IIs monogram i midten. Flaget udgik da Malta blev til en republik 12. december 1974.

I tiden fra selvstændigheden i 1964 til indførelsen af republikken ti år senere fungerede en generalguvernør som kronens repræsentant i Malta. Denne førte et flag efter samme model som andre generalguvernører i lande hvor den britiske monark er statsoverhoved, det vil sige et blåt flag med en britisk løve over en kongekrone og landets navn på et bånd nederst.

Eksterne henvisninger 

 Flags, Symbols and Their Use, Department of Information

Flag fra Europa
Flag
Nationale flag
Rathenow

Rathenow (IPAˈʁaːtənoː) er administrationsby i landkreis Havelland i den tyske delstat Brandenburg og har en befolkning på 27.085 indbyggere (2005).

Rathenow ligger ved floden Havel, omkring 70 kilometer vest for Berlin.

Efter nyorganiseringen af kreisinddelingen i kongeriget Preussen efter Wienerkongressen blev Rathenow forvaltningssæde for Westhavelland regierungsbezirk Potsdam i delstaten Brandenburg. Byen blev udskilt fra Westhavelland som selvstændig kommune i 1925.

Byen har vært et vigtigt center for Preussens og Tysklands optiske industri.

Under den sovjetiske okkupation var der et oprør den 17. juni 1953, hvor lederne for den sovjetiske militæradministrationen blev lynchet af borgerne.

I byen står bl.a. det store barokmindesmærke for den store kurfyrstens slag mod Sverige i 1675.
Lene Duus

Lene Katrine Duus (født 23. december 1976) er en dansk langdistanceløber, hvis speciale er maratondistancen. Hun vandt således i 2007 DM Maraton.

Hun stiller op for AGF-Atletik. Hun blev hentet til klubben fra Viborg AM med henblik på, at styrke AGF's kvindehold til Dansk Atletik Forbund's vinterturnering.

I 2005 vandt Duus for første gang Søndersøløbet og slog samtidig løbsrekord. Hun vandt også løbet i 2006 og 2007.

Hun har ved flere lejligheder repræsenteret det danske landshold ved både de nordiske mesterskaber og europamesterskaberne i hhv. 10.000 meter og cross.

Eksterne henvisninger 
 Lene Duus' danske mesterskaber og rekorder 
 AGF-Atletik
 Oversigt over Lene Duus træning og karriere 
 Statletik-profil

Referencer 

Mellemdistanceløbere fra Danmark
Atleter fra Viborg AM
Atleter fra AGF
Langdistanceløbere fra Danmark
Jamie Stevenson

Jamie Stevenson (født 25. marts 1975) er en skotsk orienteringsløber og eliteløber bosiddende i Danmark og bor i Hillerød som stiller op for den danske orienteringsklub Tisvilde Hegn OK, samt løbeklubben Blovstrød Løverne.

Han er tidligere britisk mester i orienteringsløb, og tidligere verdensmester i orienteringsdicilinen sprint. I 2008 løb han WM-guldet hjem for Storbritannien i O-stafet og har desuden 4 Dm-guld i forskelige orienteringsdicipliner. Han betragtes derfor altid som en af de store outsidere til de danske mesterskaber i cross.

Eksterne henvisninger 

 Jamie Stevensons danske mesterskaber og rekorder
 Statletik-profil

Mellemdistanceløbere fra Danmark
Atleter fra Skotland
Emily Perry

Emily Perry (28. juni 1907-19. februar 2008) var en engelsk skuespillerinde, der startede sin karriere som 80-årig i 1987.

Hun havde kun få roller, og blev mest kendt for sin første rolle som Dame Ednas brudepige Madge Allsop. Allsop var en fåmælt sidefigur, der optrådte i Barry Humphries' tv-talkshow The Dame Edna Experience (senere også i Dame Edna's Neighbourhood Watch og Dame Edna's Hollywood).

Udover rollen som Madge Allsop spillede Perry med i et afsnit af tv-serien Last of the Summer Wine (1973- ), og i 2001 spillede hun sig selv i Night of a Thousand Faces.

Før succesen med Dame Edna havde Perry en danseskole i 25 år.

Eksterne Henvisninger 
 
 Dame Edna Everages officielle hjemmeside 

Skuespillere fra England
Hundredårige
Dorte Vibjerg

Dorte Vibjerg (født 28. oktober 1973) er en dansk eliteløber, hvis primær discipliner tidligere var cross, 5000 meter og 10.000 meter, hun gjorde comeback efter en seks år lang pause og løber nu mest halvmaraton og marathon. Hun stiller op for Sparta Atletik.

Dorte Vibjerg er en meget alsidig løber med danske mesterskaber på distancer fra 1500 til 10.000 meter. Hun har vundet de nordiske mesterskaber i cross og på 10.000 meter, Europa Cupen i cross og blev nummer 12 ved EM på 5.000 i Budapest 1998. Hun vandt Eremitageløbet i 1998 og 2002 og satte i 1998 Eremitageløbsrekord med tiden 43,59.

Dorte Vibjerg var med 2:34.44 og en 17. plads i Frankfurt Marathon 2011 kun 14 sekunder fra det danske OL-krav på 2:34.30. 
Tiden gav hende en fjerdeplads på alle tiders danske rangliste efter Dorthe Rasmussen, Annemette Jensen og Gitte Karlshøj.
Både Dorte Vibjerg og Jessica Draskau-Petersson har i kvalifikationsperioden til OL 2012 løbet under det internationale A-krav. Det er derfor i teorien muligt at stille med begge til start, men Dansk Atletik Forbund valgt at kun indstille Draskau Petersson til udtagelse.
Det blev samtidigt besluttet at Vibjerg ved halvmaratonløbet Göteborgsvarvet den 12. maj skal vise et niveau, som kan berettige hende til en indstilling til udtagelse på en dispensation, en eventuel udtagelse til OL vil kræve en dispensation fra DIF, da hun ikke har indfriet det nationale OL-krav i kvalifikationsperioden.

Dorte Vibjerg er uddannet cand.agro. og er administrerende direktør for Spartas løbsafdeling. Hun trænes af den tidligere Eremitageløbsvinder Thomas Kielgast.

Eksterne henvisninger 
 DAF i tal – Dorte Vibjerg

Kilder 

Langdistanceløbere fra Danmark
Atleter fra Sparta Atletik
Bertel Krarup

Bertel Krarup (født 20. april 1947) er en dansk musikhistoriker, der siden 2007 har været rektor for Det Kgl. Danske Musikkonservatorium i København. Han har været medlem af redaktionskomiteerne for Dansk Musik Tidsskrift og Dansk Årbog for Musikforskning, og er tidligere medlem af Kunstrådet. Han har skrevet mange artikler om musik og komponister, især om Niels Viggo Bentzon.

Karriere 
Bertel Krarup var fra 1980 ansat ved Det Fynske Musikkonservatorium som docent og 1989-2007 som dette konservatoriums rektor. Siden 2007 rektor for Det Kgl. Danske Musikkonservatorium i København.

Han var en af drivkræfterne i etableringen af verdens første Music Confucius Institute på Det Kgl. Danske Musikkonservatorium i samarbejde med Central Conservatory of Music i Beijing.

Uddannelse 
Han er student fra Ordrup Gymnasium og uddannet ved Københavns Universitet og Det Kgl. Danske Musikkonservatorium.

Tillidshverv 
Bertel Krarup var præsident for Association of Baltic Academies of Music (ABAM) 1999-2007, formand for Fyns Unge Tonekunstnerselskab 1986-2000, formand for (og kunstnerisk medleder af) ny musik festivalen Musikhøst 1988-2007, formand for udgiverforeningen for Dansk Musik Tidsskrift (DMT) 2000-2006, medlem af styregruppen for Symphonic Fairytales, medlem af kunstnerisk råd, HCA 2005, medlem af Kunstrådet fra 2003-2007 og formand hhv. næstformand for KUR (Kulturministeriets Rektorer).

Tillige er Bertel Krarup siden 2005 medlem af bestyrelsen for Langgaard-fonden og siden 2008 medlem af bestyrelsen for Léonie Sonnings Musikfond.

Hædersbevisninger 
Ridder af 1. grad af Dannebrogordenen

Se også 
Krarup (slægt)

Ansatte ved Det Kgl. Danske Musikkonservatorium
Bertel
Riddere af 1. grad af Dannebrog
Danskere i 1900-tallet
Danskere i 2000-tallet
Personer i Kraks Blå Bog
Personer fra København
Bold

En bold er et rundt objekt, der normalt er sfærisk men i nogle tilfælde også ovalt, som anvendes sport, idræt, leg eller træning. Bolde kan ofte hoppe eller rulle. De kan være massive eller fyldt med luft. Traditionelt er bolde lavet af træ, læder eller gummi og i mindre omfang af glas eller keramiske materialer, mens mange moderne bolde i dag laves af forskellige kunst- og plastikmaterialer.

I de fleste boldspil er bolden hovedomdrejningspunktet. Den kastes, slåes eller sparkes til af de deltagende, i de fleste idrætsgrene mod et eller andet mål. I andre sportsgrene eller lege trilles bolde af varierende størrelse fra marmorkugler til kegle- eller bowling-bal'er mod deres mål, eller stødes med en kø som billard-baller mod det udsete mål.

Børnenes hoppebolde er blandt de få bolde, som afviger i formen ved at være tilknyttet håndtag til at holde i, mens de deltagende hopper på bolden. De piggede massage-bolde er ligeledes afvigende i såvel form som anvendelse.

Boldes bevægelser 
Boldes bevægelser kan beskrives med forskellige parametre.

Boldens stødtal beskrives boldens hoppeevne. Bolde, der kan hoppe højt (såkaldte "hoppebolde") har eksempelvis et højt stødtal.

Forskellige bolde 
Blandt sportsgrene eller lege, hvori bolde indgår, kan nævnes:
 Fodbold, Håndbold, Softball, Tennis, Volleyball, Basketball – kugleformede luftfyldte bolde
 Cricket, Softball, Baseball, Hurling, Golf, Billard, Bowling – kugleformede massive el. delvis massive bolde
 Rugby, Amerikansk fodbold, Australsk fodbold, Gælisk fodbold – sfæriske aflange luftfyldte bolde
 Sepak takraw – rund flettet bold af bambus

Billeder af forskellige kategorier af bolde
Rudolph Simonsen

Rudolph Hermann Simonsen (født 30. april 1889 i København, død 28. marts 1947 sammesteds) var en dansk komponist og pianist, der i en lang årrække var direktør for Det Kgl. Danske Musikkonservatorium (1931-1947). Han blev uddannet i København hos Agnes Adler (klaver) og Otto Malling (musikteori) og debuterede som pianist 1911. Blandt hans værker skal fremhæves fire symfonier med titlerne Zion, Hellas, Roma og Danmark, der blev skrevet 1920-25. Han var desuden aktiv som forfatter.
Flere af hans musikalske værker er tilgængelige på CD: Klaverkoncert i f-mol, to strygekvartetter og Symfoni nr. 2 Hellas.

I 1928 fik Simonsen bronze ved OL for Symfoni nr. 2, Hellas.

Han modtog Det anckerske Legat og blev Ridder af Dannebrog.

Han er begravet på Mosaisk Vestre Begravelsesplads.

Litterære værker 
 1927 Musikkultur
 1930 Musikhistoriske Hovedstrømninger
 1932 Moderne Musik
 1941 Sub specie æternitatis, musikkulturelle perspektiver
 1946 Musikhistorisk Kompendium

Referencer

Eksterne henvisninger 
 

Komponister fra Danmark
Ansatte ved Det Kgl. Danske Musikkonservatorium
Riddere af Dannebrog
Personer fra København
Jøder fra Danmark
Jurister fra Danmark
Pianister fra Danmark
Personer i Kraks Blå Bog (afdøde)
Personer i Dansk Biografisk Leksikon
Faglitterære forfattere fra Danmark
Olympiske bronzemedaljevindere i kunstkonkurrencer
Deltagere for Danmark ved sommer-OL 1928
Olympiske bronzemedaljevindere fra Danmark
Klaus Teuber

Klaus Teuber (født 25. juni 1952, død 1. april 2023) var en tysk udvikler af brætspil.

Teuber vandt den prestigefyldte tyske pris Spiel des Jahres fire gange for Siedler von Catan, Barbarossa, Drunter und Drüber og Adel Verpflichtet.

Referencer

Eksterne henvisninger 

 Special K – Klaus Teuber 

Personer fra Tyskland
Walk the Line

Walk the Line er en amerikansk farvefilm, der havde premiere 4. september 2005. Filmen er instrueret af James Mangold, og producere er John Carter Cash, Alan C. Blomquist og James Keach. Produktionsomkostningerne var på 28 mill. dollars. Filmen havde dansk premiere den 3. februar 2006.

Filmens titel er hentet fra kæmpehittet "I Walk The Line" med (og af) Johnny Cash.

Filmen beskriver countrysangeren Johnny Cash' liv og karriere, uden dog fuldtud at være dokumentarisk korrekt. Fx viser filmen flere scener, hvor Johnny Cash er på turne med kollegaerne fra Sun Records, Elvis Presley, Roy Orbison, Carl Perkins og Jerry Lee Lewis, selv om Elvis rent faktisk forlod Sun i 1956 og Jerry Lee først begyndte der i 1957. James Mangold baserede filmen delvist på samtaler med Cash og Carter inden de begge døde i 2003, Cash og Carter godkendte sågar skuespillerne, der havde rollerne som dem selv. 

I en meget overbevisende rolle som Johnny Cash ses Joaquin Phoenix, mens Reese Witherspoon spiller hans 2. hustru, June Carter Cash. Phoenix blev i 2006 Oscar-nomineret som bedste mandlige skuespiller for rollen, mens Witherspoon samme år fik en Oscar for sin præstation i filmen. Walk the Line var i alt nomineret til 5 Oscars.

Det var Joaquin Phoenix selv, som sang Johnny Cash-sangene i filmen, ligesom Witherspoon også selv sang June Carters sange.

Andet 

Som et kuriosum kan nævnes, at rollen som country-stjernen Waylon Jennings spilles af hans søn Shooter Jennings.

Medvirkende

Eksterne henvisninger 
 

Amerikanske film fra 2005
Dramafilm fra USA
Film baseret på virkelige begivenheder
Film instrueret af James Mangold
Biografiske film fra USA
Gudumholm

Gudumholm er en by i det nordøstlige Himmerland med , beliggende 19 km sydøst for Aalborg og 4 km syd for Storvorde. Byen ligger i Region Nordjylland og hører til Aalborg Kommune.

Gudumholm ligger i Gudumholm Sogn, som indtil 1. oktober 2010 var Gudumholm kirkedistrikt i Gudum Sogn. Gudumholm Kirke ligger i den sydlige ende af byen.

Byen ligger i læ af vældige kridtbakker mod vest.

Historien

Fabriksby 
Friedrich von Buchwald på Gudumlund startede fra 1777 et mindre fabrikseventyr. Der blev anlagt kanaler, Lindenborg Å blev rettet ud og der kom bl.a. kalkværk, garveri og fajancefabrik. Han kunne dog ikke få økonomien til at hænge sammen og solgte i 1798 til Ernst Heinrich von Schimmelmann på Lindenborg. Schimmelmann færdiggjorde kanalen og udbyggede anlægget med teglværk, saltværk, sæbesyderi og en kemisk fabrik.

Jernbanen 
Gudumholm havde station på Aalborg-Hadsund Jernbane (1900-1969). Gudumholm blev en af banens vigtigste stationer med store transporter af sten, grus, mergel og tørv.

Stationsbygningen er bevaret på Postvej 10. Man kan cykle på banetracéet fra Aagade til Sejlflod og Storvorde og fra Gudumholm Kirkegård til Vaarst. Desuden er små stykker af tracéet bevaret på Hotelsti og mellem Gudumholm Skole og Gudumholm Kirkegård - og tværs over kirkegården, som er udvidet hen over banetracéet.

Kommunen 
Gudumholm lå tidligere i Sejlflod Kommune, som efter kommunalreformen i 2007 blev en del af den nuværende Aalborg Kommune.

I år 2013 blev Gudumholm udnævnt som "årets landsby" og slog samtlige landsbyer i Danmark.

Kilder

Eksterne kilder/henvisninger 
 Nordjyllands Jernbaner
 Gudumholm Skole – officiel website
 Gudum – Gudumholm – Lillevorde kirker og sogn
 Kommuneplanrammer: Gudumholm

Byer i Aalborg Kommune
Crystal Palace-dinosaurerne

Crystal Palace-dinosaurerne også kendt som Dinosaurus Parken er en serie skulpturer af dinosaurer og andre uddøde dyr i Crystal Palace i London. Skulpturerne er udarbejdet og opstillet fra 1852 til 1854, og de er de første skulturerelle afbildinger af dinosaurer, som netop var opdaget. Skulpturerne er designet og udformet af billedkunstneren Benjamin Waterhouse Hawkins, og de har været underlagt fredningsbestemmelser siden 1973.

Selve udformningen af skulpturerne anses i dag for unøjagtige i forhold til vor viden om dinosaurer, men de anses som betydningsfulde ved at give et billede af dinosaurernes udseeende på det tidspunkt, hvor deres eksistens netop var opdaget.

Parkens etablering 

Da den store Verdensudstilling i London i 1851 blev lukket ned i oktober 1851, blev den exceptionelle udstillingsbygning i glas og jern, The Crystal Palace, købt af det nydannede Crystal Palace Company, og bygningen blev flyttet til Sydenham Hill i den sydlige del af London. Området omkring bygningen var renoveret og udlagt til en offentlig park med ornamentale haveanlæg, opstilling af statuer og skulpturer og to nyanlagte kunstige søer. Som en del af denne renovering blev Benjamin Waterhouse Hawkins anmodet om at udforme de første modeller af forskellige uddøde dyr i naturlig størrelse til parken. Han havde planlagt kun at afbilde uddøde pattedyr, men accepterede at opbygge skulpturer af dinosaurer under rådgivning af sir Richard Owen, en af datidens mest anerkendte eksperter på området.

Eksterne links 
 Dinosaurs at Crystal Palace Park – fra IHBC om restaurering af dinosaurerne i 2002
 The Dinosaurs, Discover the Victorian 'Jurassic Park' set in South London – en feature fra BBC

Skulpturer
Parker i London
Dinosaurer
KSB

KSB SE & Co. KGaA er en tysk producent af pumper og armaturer og med hovedkvarter i Frankenthal, Pfalz. I 2022 havde KSB ca. 15.700 ansatte og en omsætning på 2,57 mia. euro.
Virksomhedens pumper er centrifugalpumper.

Johannes Klein fik et patent i 1871 på kedel-tilførselsapparater og etablerede "Frankenthaler Maschinen- & Armatur-Fabrik Klein, Schanzlin & Becker" sammen med Friedrich Schanzlin ogd Jakob Becker.

Referencer 

Fremstillingsvirksomheder fra Tyskland
Etableret i 1871
Allongeparyk

En allongeparyk er en paryk, der når ned over skuldrene til brystet. Ordet allonge stammer fra fransk og betyder forlænge. Parykkerne blev mode for mænd på Louis XIII's tid omkring år 1665. Det var en grå-hvid paryk med lokker. Den blev pudret for at gøre den lysere. Den dannede mode, så nogle lod deres hår vokse til allonge-længde.

Eksterne henvisninger 

Mode
Hår